b'\n_START_ARTICLE_\nArkadespill\n_START_PARAGRAPH_\nEt arkadespill er et videospill i en spilleautomat, eller et elektromekanisk spill som flipperspill og enarmede banditter. Ordet brukes ogs\xc3\xa5 om spill p\xc3\xa5 andre plattformer som ligner de spill man finner i spilleautomater._NEWLINE_Grunnen til at det kalles arkadespill er en vanlig foreteelse i USA med spillehaller som kalles penny arcades eller video arcades. Disse er nok ikke like vanlige i Norge, der man ofte finner dem i videobutikker og kj\xc3\xb8pesentrum og lignende eller i forn\xc3\xb8yelseparker.\n_START_SECTION_\nSpill\n_START_PARAGRAPH_\nNoe som er typisk for arkadespill, er en enkel spilleide, kort spilletid og mye action. Til dels skal det g\xc3\xa5 an \xc3\xa5 spille uten \xc3\xa5 lese en lang bruksanvisning f\xc3\xb8r man spiller, til dels skal det se bra ut og det skal ikke g\xc3\xa5 lengre tid enn at flere rekker \xc3\xa5 spille. Arkadespill kjennetegnes ofte av en h\xc3\xb8g vanskelighetsgrad (som ofte kan justeres med kontroller inne i spillet). Det kreves alts\xc3\xa5 veldig mye \xc3\xb8velse for \xc3\xa5 bli dyktig p\xc3\xa5 et visst spill. \xc3\x85 f\xc3\xa5 nok poeng for \xc3\xa5 komma inn p\xc3\xa5 spillets highscoreliste kan v\xc3\xa6re veldig vanskelig for en nybegynner. Elektromekaniske arkadespill har ikke TV-skjerm og datakapasitet og har ikke en highscoreliste. Alle arkadespill opp til det tidlige 70-tallet var elektromekaniske.\n_START_SECTION_\nKonverterte arkadespill\n_START_PARAGRAPH_\nArkadespill er ogs\xc3\xa5 benevningen p\xc3\xa5 alle ulike videospill som er av samme type som de myntopererte spillene. N\xc3\xa5r arkadespill konverteres til ulike datamaskiner og/eller spillkonsoller, har spillebransjen beholdt benevningen. Den kan derfor brukes i en bredere betydning enn ordet hadde fra begynnelsen av.\n_START_SECTION_\nArkadekabinett\n_START_PARAGRAPH_\nEt arkadekabinett er, enkelt uttrykt, en stor boks med enten elektromekanikk (gjelder eldre arkadespill, tom. tidlig 1970-tall) eller noen form av datamaskin/hardware (gjelder arkadespill fra og med tidlig 1970-tall). Kort sagt, et arkadespill etter den f\xc3\xb8rste betydningen av ordet er montert i et arkadekabinett.'